प्लेयर्स टु वाच : फेरान टोरेस र टोनी क्रोस 
युरो २०२० अन्तर्गत बुधबार महत्त्वपूर्ण ४ वटा खेल हुँदैछन् । पहिलो खेलमा राति ९ : ४५ बजे डब्लिनमा स्विडेनविरुद्ध पोल्यान्डले र सेभियामा स्लोभाकियाविरुद्ध स्पेनले प्रतिस्पर्धा गर्नेछ ।
काठमाडौँ — युरो २०२० अन्तर्गत बुधबार महत्त्वपूर्ण ४ वटा खेल हुँदैछन् । पहिलो खेलमा राति ९ : ४५ बजे डब्लिनमा स्विडेनविरुद्ध पोल्यान्डले र सेभियामा स्लोभाकियाविरुद्ध स्पेनले प्रतिस्पर्धा गर्नेछ ।त्यस्तै राति १२ : ४५ बजे बुडापेस्टमा डिफेन्डिङ च्याम्पियन पोर्चुगलविरुद्ध फ्रान्स र म्युनिखमा हुने खेलमा जर्मनीविरुद्ध हंगेरीले प्रतिस्पर्धा गर्नेछ ।आजको 'प्लेयर्स टु वाच' मा हामीले जर्मनीका मिडफिल्डर टोनी क्रोस र स्पेनका स्ट्राइकर फेरान टोरेसलाई छानेका छौं ।फेरान टोरेस (स्पेन)सुरुका दुई खेलमा बराबरी खेलेको स्पेनले युरो २०२० को नकआउट चरणमा स्थान बनाउन स्लोभाकियालाई हराउनै पर्ने हुन्छ । उच्च लयमा देखिएका फेरान टोरेस स्पेनिस टिमको मुख्य गोलकर्ता बन्न सक्छन् । दुई खेलमा उल्लेखनीय प्रदर्शन गर्न नसकेका उनीमाथि दबाब छ ।सन् २०२० मा भ्यालेन्सियाबाट म्यानचेस्टर सिटीमा भएको उनको अनुबन्धनका लागि पेप ग्वार्डिओलाको चतुर निर्णयको रूपमा व्याख्या गरिएको थियो । २१ वर्षे टोरेसले प्रिमियर लिग च्याम्पियन क्लबमा विंगरमा अनुबन्ध भए पनि स्ट्राइकरकै रूपमा सक्षम रहेको प्रमाणित गरिसकेका छन् । नोभेम्बरमा जर्मनीमाथि ६–१ गोलको चर्चित जितमा ह्याट्रिक गरेपछि उनी राष्ट्रिय टोलीको अभिन्न अंग बनिसकेका छन् । टोनी क्रोस (जर्मनी)टोनी क्रोसको शान्त र सिर्जनात्मक सोचले रियल म्याड्रिड र जर्मन टोलीको मिडफिल्डमा सधैं सकारात्मक उर्जा भरिने गरेको छ । पोर्चुगलमाथि सानदार जितपछि प्रतियोगितामा पुनरागमन गरेको जर्मनीका लागि समूहको अन्तिम खेलमा हंगेरीलाई हराउनुपर्ने हुन्छ ।मैदानको केन्द्रभागमा उनको कलात्मक क्षमता सधैं उच्च रहने गरेको छ । सेट पिसमा उनको अनुभव उस्तै राम्रो छ । दुवै खुट्टाको प्रयोग उस्तै तरिकाबाट गर्नसक्ने उनले मैदानमा धेरै भूमिका निभाउन सक्छन् । ३१ वर्षीय मिडफिल्डरले जर्मन टोलीका लागि सन् २०१० यता १ सयभन्दा बढी खेलमा १७ गोल गरेका छन् ।